KLUB SLOVENSKÝCH TURISTOV PÚCHOV ORGANIZUJE AUTOBUSOVÝ ZÁJAZD :

DOLOMITY ( ITA )

**Termín :** 09.8. – 14.8.2016

**Miesto :** Pohorie Dolomity v Taliansku v blízkosti turistického a lyžiarskeho strediska Canazei a Sellaronda.

**Odchod :**V utorok 09.8.2016 vo večerných hodinách

**Príchod :**V nedeľu 14.8.2016 v neskorých večerných hodinách

**Doprava :** Klimatizovaným autobusom.

**Ubytovanie :** **Hotel Flora - Passo Sela / Canazei .** Hotel sa nachádza 10 minút jazdy od mesta Canazei , 1 km od zjazdoviek Sella Ronda. Ponúka jednoducho zariadené dvojlôžkové izby s TV, vlastnou kúpeľňu s fénom a toaletnými potrebami zadarmo . Niektoré ponúkajú balkón s výhľadom na hory. Reštauráciu, voľný vstup do sauny. Denne sa podávajú sladké /slané raňajky formou bufetu. Reštaurácia sa špecializuje na juhotirolské pokrmy. V spoločných priestoroch je možné využívať Wi-Fi zdarma. V Hoteli nájdete tradičný salónik s krbom, kde si môžete oddýchnuť po dní strávenom na túre. Do Bolzana dôjdete autom za 1 hodinu. **http://www.fassa.com/IT/MariaFlora/**

  

**Stravovanie :** V cene ubytovania je zahrnutá polpenzia (raňajky + večera). Stravu na túry a obedy si každý účastník zabezpečuje z vlastných zásob. Možnosť stravovania v reštauračných zariadeniach a nákupu potravín v mieste konania zájazdu.

**Program :** Účastníci zájazdu si budú môcť každý deň vybrať z troch túr podľa náročnosti a podľa svojich fyzických schopností.

**a) Vysokohorská turistika –**nutná základná horolezecká výbava a znalosti základov VHT

**b) Stredná obtiažnosť –** bežná horská turistika bez nutnosti horolezeckého vybavenia

**c) Rekreačná turistika –** nenáročná turistika vhodná pre všetky vekové kategórie

**Poznámka:** Každý deň bude turistický program upresňovaný a upravovaný podľa poveternostných podmienok a podľa dohody účastníkov. V prípade nepriaznivého počasia bude možnosť cestovania za kultúrnymi a prírodnými pamiatkami v okolí. Počas celého trvania zájazdu bude k dispozícii vlastný autobus.

**Cena:** V cene zájazdu je zahrnuté ubytovanie s polpenziu, organizačný poplatok a doprava. Členovia KST Púchov budú mať dopravu hradenú z klubového fondu. Vyrovnanie organizačného poplatku bude vykonané po ukončení zájazdu.

**Členovia KST Púchov:** 350 €

**Prihlášky a platba:** Členovia KST Púchov zaplatia zálohu **100 €** najneskôr do **28.2.2016 ,** ďalšiu časť zálohy vo výške **100 €** najneskôr do **31.3.2016** a zvyšných **150 €** najneskôr do **31.5.2016** u predsedu KST Púchov p.Kvasnicu.

**Kontakt pre prihlášku a platbu:**

Klub slovenských turistov Púchov

Milan Kvasnica - Pribinova 1172 / 11, 02001 Púchov

tel.: 0904717161, email: kvasnica.milan@centrum.sk

**Stornovanie účasti:** V prípade, že sa prihlásený účastník nebude môcť zúčastniť, platia následné podmienky a poplatky pre stornovanie:

**a) –** Ak si účastník za seba nájde náhradu alebo bude za neho dopísaný náhradník z radu záujemcov o zájazd, bude odhlásenému účastníkovi vrátených 100 % zaplatenej sumy.

**b) –**Ak sa účastník odhlási do 31.5. 2016, bude mu vrátených 80 % zo zaplatenej sumy.

**c) –** Ak sa účastník odhlási od 1.6.2016 do 30.6.2016, bude mu vrátených 50 % zo zaplatenej sumy.

**d) –** Ak sa účastník odhlási od 1.7.2016 do 09.8.2016, ponecháva si organizátor zájazdu zaplatenú sumu v plnej výške.

**Dôležité upozornenie a podmienky účasti na zájazde:**

**a) –** Každý účastník musí byť prihlásený v stanovených termínoch a musí mať zaplatený poplatok. Uprednostnení budú členovia KST Púchov, ktorí sa organizačne a aktívne podieľajú celoročne na akciách KST Púchov.

**b) –** Každý účastník sa zúčastňuje na vlastnú zodpovednosť a na vlastné riziko.

**c) –** Každý účastník musí mať so sebou platný doklad (OP , cestovný pas), platný európsky preukaz poistenca a platné poistenie na cesty do zahraničia. V prípade účasti na VHT odporúča organizátor, aby mal účastník aj rizikové pripoistenie pre horolezcov.

**d) –** Účastníci sa zúčastňujú zájazdu a turistiky v Dolomitoch na vlastné riziko a zodpovedajú sami za svoj zdravotný stav. Organizátor zájazdu nezodpovedá za úrazy a zmeny zdravotného stavu účastníkov zájazdu.

**e) –** Organizátor si vyhradzuje právo zmeny programu zájazdu !!!

**Kontakty a informácie:**

Milan Kvasnica – tel.: 0904717161, email.: kvasnica.milan@centrum.sk

Vladimír Čech – tel.: 0908441000, email.: cechvla@gmail.com